ນັກສຶກສາແພດ ຈາກອາຟຣິກາໃຕ້ ຄ້ວາຕຳແໜ່ງ ນາງງາມໂລກ ປະຈຳປີ 2014 
ນາງ​ງາມຮັງ​ກາຣີ Edina Kulcsar ​ໄດ້​ເປັນ​ຮອງ​ນາງ​ງາມ​ໂລກ ຜູ້​ທີ​ໜຶ່ງ ​ ແລະ ນາງງາມສະຫະລັດ Elizabeth Safrit ເປັນຮອງຜູ້​ທີສອງ.
ນາງງາມປະເທດອາຟຣິກາໃຕ້ ໄວ 22 ປີ ໄດ້ຮັບໄຊຊະນະ ໃນການປະກວດນາງງາມໂລກ ຄັ້ງທີ 64 ປະຈຳປີ 2014 ນາງສາວ Rolene Strauss ນັກສຶກສາແພດ ໄດ້ຖືກຄັດ ເລືອກເປັນຜູ້ຊະນະເລີດຂອງປີນີ້ ຢູ່ໃນງານປະກວດນາງງາມ ໂລກ ທີ່ນະຄອນຫລວງລອນດອນ ຂອງອັງກິດ ເມື່ອຄືນວັນ ອາທິດວານນີ້ ປະເມີນກັນ ວ່າ ມີຫຼາຍລ້ານຄົນໃນທົ່ວໂລກ ພາກັນຕິດຕາມເບິ່ງ ງານປະກວດດັ່ງກ່າວທາງໂທລະພາບ ນາງງາມຮັງກາຣີ Edina Kulcsar ໄດ້ເປັນຮອງນາງງາມໂລກ ຜູ້ທີໜຶ່ງ ແລະ ນາງງາມສະຫະລັດ Elizabeth Safrit ເປັນຮອງ ຜູ້ທີສອງ ຫຼາຍກວ່າ 120 ປະເທດໄດ້ສົ່ງນາງງາມເຂົ້າຮ່ວມແຂ່ງຂັນ ການປະກວດນາງງາມໂລກໃນປີນີ້ ໄດ້ປະສົບກັບໂສກນາດຕະກຳ ຍ້ອນການຄາດຕະກຳ ນາງງາມຮອນດູຣັສ Maria Jose Alvarado ທີ່ຖືກຍິງຕາຍ ພ້ອມກັນກັບເອື້ອຍຂອງນາງ ເມື່ອເດືອນແລ້ວນີ້ ເຈົ້າໜ້າທີ່ຕຳຫລວດ ສົງໄສຊາຍຊູ້ ຂອງຜູ້ເປັນເອື້ອຍວ່າ ເປັນຜູ້ຍິງ ເອື້ອຍນ້ອງຄູ່ນີ້ ຫຼັງຈາກທີ່ໄດ້ເຫັນແຟນຂອງຕົນ ເຕັ້ນລຳກັບຊາຍອີກຄົນນຶ່ງ ຢູ່ໃນງານພາຕີ້ ແຫ່ງໜຶ່ງ ນາງງາມໂລກຄົນໃໝ່ ມີແຜນທີ່ຈະເດີນທາງໄປຍັງປະເທດຮອນດູຣັສ ເພື່ອໄປຊ່ອຍສ້າງ ໂຮງຮຽນຫຼັງນຶ່ງ ເປັນກຽດແກ່ສອງເອື້ອຍນ້ອງ ທີ່ຖືກຄາດຕະກຳນັ້ນ